นิวไฮต่อ! “โควิด” วันนี้ดับพุ่ง 312 คน ติดเชื้อใหม่ 20,515 ราย
“ศบค.” พบผู้ติดเชื้อโควิดใหม่ 20,515 ราย แบ่งเป็นผู้ติดเชื้อใหม่ 20,267 ราย และจากเรือนจำ 248 ราย เสียชีวิต 312 คน
18 ส.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (18 ส.ค. 64) พบผู้ติดเชื้อรายใหม่รวม 20,515 ราย แบ่งเป็นผู้ติดเชื้อใหม่ 20,267 ราย และจากเรือนจำ 248 ราย มีผู้เสียชีวิต 312 ราย และรักษาหายกลับบ้านแล้ว 22,682 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 940,094 ราย (ตั้งแต่ 1 เมษายน) กำลังรักษา 207,553 ราย หายป่วยสะสมจำนวน 725,693 ราย (ตั้งแต่ 1 เมษายน)
